Diari Oficial de la Generalitat Valenciana


Sumari del DOGV 7761, del 15-04-2016 (2016/2288)

RESOLUCIÓ de 22 de març de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a l'informe d'impacte ambiental corresponent a l'expedient 11/15-AIA Benidorm.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7761

Data del DOGV
:   15-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2288


Data del document
:   22-03-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 22 de març de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a l'informe d'impacte ambiental corresponent a l'expedient 11/15-AIA Benidorm. [2016/2288]  
De conformitat amb l'article 47.3 de la Llei 21/2013, de 9 de desembre, d'Avaluació Ambiental, el qual establix la publicació en el Boletín Oficial del Estado o en el diari oficial corresponent de la resolució complementària a l'informe d'impacte ambiental, resolc:  
  
Publicar en el Diari Oficial de la Comunitat Valenciana la resolució complementària corresponent a l'expedient 11/15-AIA Benidorm.  
  
  
«Resolució complementària a l'informe d'impacte ambiental de 17 de març de 2015  
Expedient: 11-2015-AIA.  
Títol: Ampliació de campament turístic (Càmping Benisol).  
Promotor: Jean Picard Chaline.  
Òrgan substantiu: Servici Territorial d'Urbanisme d'Alacant.  
Localització: parcel·la 116 del polígon 17 de Benidorm (Alacant).  
  
Antecedents  
a) El 17 de març de 2015 la Direcció General d'Avaluació Ambiental i Territorial emet un informe d'impacte ambiental (d'ara en avant IIA) referent al projecte d'ampliació de campament turístic (Càmping Benisol), en el qual es conclou que no necessari sotmetre a avaluació d'impacte ambiental pel tràmit ordinari el projecte proposat, ja que es considera que amb el compliment de les condicions ambientals incloses en l'apartat segon de l'informe d'impacte ambiental no era previsible la generació d'impactes ambientals significatius.  
Estes condicions van ser:  
1. A fi d'augmentar la sostenibilitat de l'actuació proposada, es disminuirà l'ampliació proposada d'acord amb el pla de l'annex III, en el qual es preserva la zona de límit de parcel·la i l'espai verd que inclou arbres de major entitat i es conservaran els arbres aïllats no inclòs en eixos espais.  
2. La ubicació de bungalous en les parcel·les considerades com a aptes serà inferior a un terç de les parcel·les destinades a caravanes o tendes de campanya.  
3. Haurà de justificar-se la disponibilitat de l'aigua en relació amb l'augment del seu consum.  
4. En la il·luminació del càmping s'utilitzaran llums de baix consum que proporcionen un espectre groc ataronjat i el feix dels quals dirigiran cap al sòl.  
5. L'aprovació del projecte comportarà la seua modificació prèvia a les condicions d'este informe d'impacte ambiental.  
  
b) L'1 de desembre de 2015 té entrada en el Servici d'Avaluació d'Impacte Ambiental documentació del projecte objecte de l'actual resolució amb els continguts principals següents:  
- Advertir d'error en la interpretació de la documentació tècnica del projecte en considerar que el camp de golf on es proposa l'ampliació del càmping era part integrant d'este. Al contrari, s'advertix: «[...] es tracta d'un espai contigu, dins de la mateixa parcel·la registral, destinada a un altre ús, pràctica de golf, que no està inclosa en la superfície autoritzada del Càmping Benisol [...]».  
- Complir la condició número 5 de l'IIA.  
c) D'altra banda, el 3 de novembre de 2015 va ser publicat en el DOCV el Decret 201/2015, de 29 d'octubre, del Consell, pel qual s'aprova el pla d'acció territorial sobre prevenció del risc d'inundació a la Comunitat Valenciana.  
Davant de la comprovació que l'ampliació del projecte pot estar afectada per la normativa preventiva del pla, el 27 de gener de 2016, i a sol·licitud del Servici d'Avaluació d'Impacte Ambiental, el Servici Territorial d'Urbanisme d'Alacant remet una còpia de l'informe del Servici d'Ordenació Territorial de 9 d'abril de 2015, del qual s'extrau el següent:  
«[?] el càmping i la seua zona d'ampliació estan inclosos en un gran àmbit d'afecció per perillositat d'inundació derivada de l'anàlisi geomorfològica. Es tracta de la zona afectada pels barrancs que descendixen des de la serra Gelada, des del sud-est i dels barrancs que vehiculen les aigües de la zona situada al nord-oest de l'actuació [?]».  
  
«[?] La incidència d'inundació en la parcel·la es produïx per a l'avinguda de 10 anys de període de retorn i amb un calat inferior a 80 cm, per la qual cosa, segons els criteris establits en l'article 14 de la normativa urbanística del PATRICOVA, es tracta d'una zona de risc 3.  
  
L'article 22 de la normativa urbanística del PATRICOVA prohibix expressament l'ús de campaments de turisme en el sòl no urbanitzable afectat per risc d'inundació de nivells entre 2 i 6.  
Certament, l'actuació consistix en l'ampliació d'instal·lacions d'un càmping que ja està funcionant fa molts anys. No obstant això, en este moment se sol·licita una ampliació que suposa 61 noves parcel·les i 20 parcel·les addicionals de bungalous, amb una capacitat de 243 nous ocupants. Això suposa un increment de la vulnerabilitat de la instal·lació, per la qual cosa ha de justificar-se la no inundabilitat de la parcel·la.  
  
Per a continuar la tramitació en matèria de risc d'inundació, haurà d'aportar-se un estudi d'inundabilitat [...]».  
  
Consideracions de l'òrgan ambiental:  
1. Segons els antecedents exposats ha de considerar-se la superfície ocupada pel camp de golf com una nova superfície de 15.078,30 m² que s'incorpora al càmping.  
Esta superfície queda dividida en zones verdes, zones parcel·lades, zona de bungalous, edifici, vials. D'esta manera, es produïx tant un augment del nombre de parcel·les que s'incorporen al càmping, com un augment de les zones verdes i no una disminució tal com s'exposava en l'IIA de 17 de març de 2015.  
Este fet implica necessàriament la variació dels percentatges calculats de zones verdes i la consideració de la proposta realitzada pel promotor del projecte, sempre tenint en compte el compliment dels criteris i les condicions ambientals de l'IIA.  
S'analitza a continuació l'adaptació de la proposta realitzada pel promotor als criteris de l'IIA emés tenint en compte allò que s'ha exposat en l'apartat b dels antecedents d'esta resolució.  
2. Compliment de les condicions de l'IIA:  
Per a analitzar el contingut de la nova proposta s'exposa el quadre comparatiu següent:  
  
A continuació s'analitzaran les condicions ambientals de l'IIA amb la proposta realitzada:  
Condició número 1:  
a) Preservació de la zona límit de parcel·la: atenent que la preservació de la zona límit de parcel·la obeïa a criteris de preservació del paisatge i atés que el 16 de juliol de 2015 el Servici d'Infraestructura Verda i Paisatge va emetre un informe favorable en què es consideraven suficients la barreres vegetals proposades per a integrar l'actuació en el paisatge, es considera de conformitat la proposta realitzada.  
En la part final d'esta resolució es procedirà a la modificació de l'enunciat de la condició ambiental número 1.  
Respecte a l'augment de la sostenibilitat de l'actuació, segons els criteris exposats en l'IIA, la disminució del nombre de parcel·les, d'ocupants totals del càmping i l'augment de zones verdes, suposa un augment de la sostenibilitat de l'actuació respecte a la proposta original.  
b) Preservació d'arbres d'entitat: la proposta realitzada conserva l'arbratge de major entitat i augmenta la superfície verda respecte a la proposta original. Es produïx una lleugera disminució del nombre d'ocupants i un augment de la ràtio de zona verda/ocupant respecte a la proposta original.  
c) Condició número 2: la proporció de bungalous respecte a les parcel·les d'acampada és inferior a un terç per la qual cosa la proposta realitzada complix la condició número 2.  
d) Condició número 3: s'ha sol·licitat l'Ajuntament de Benidorm informe sobre la disponibilitat de recursos hídrics.  
e) Condició número 4: segons documentació aportada s'instal·laran equips que minimitzen al màxim l'emissió de llum a l'atmosfera i es prioritza la utilització de llums LED.  
La condició ambiental no es pronuncia sobre la tecnologia dels llums però sí que incidix en la necessitat que siguen de baix consum i d'espectre groc ataronjat per a evitar dispersió de llum cap al firmament.  
  
  
Consideracions jurídiques  
L'article 13 del Decret 158/2015, 18 de de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural atribuïx a la Direcció General de Medi Natural i Avaluació Ambiental la competència sobre avaluació ambiental estratègica i de projectes.  
Per tot el que s'ha exposat anteriorment, es resol:  
  
Resolució  
Primer  
Modificar la condició primera de l'IIA de 17 de març de 2015 que passarà a tindre la redacció següent:  
1. A fi d'augmentar la sostenibilitat de l'actuació proposada, es disminuirà l'ampliació proposada d'acord amb el pla de l'annex a la present resolució en què es preserva l'espai verd que inclou l'arbratge de major entitat. Es conservaran els arbres aïllats no inclòs en eixos espais.  
  
Qualsevol modificació del projecte amb caràcter posterior a l'emissió de la present resolució haurà de ser comunicada a l'òrgan ambiental.  
  
  
Segon  
Afegir una nova condició ambiental a l'IIA de 17 de març de 2015:  
  
6. La continuació de la tramitació de l'aprovació del projecte estarà supeditada a l'obtenció de l'informe favorable en matèria d'inundabilitat i haurà de comunicar el Servici Territorial d'Urbanisme al Servici d'Avaluació d'Impacte Ambiental la resolució final de l'expedient iniciat.  
  
Tercer  
D'acord amb el que disposa l'article 47.3 de la Llei 21/2013, de 9 de desembre, d'Avaluació Ambiental, la present resolució es publicarà en el Diari Oficial de la Comunitat Valenciana i perdrà la seua vigència i cessarà en la producció dels efectes que li són propis si una vegada publicada, no s'haguera procedit a l'autorització del projecte en el termini màxim de quatre anys des de la publicació.  
  
Quart  
D'acord amb el que disposa l'article 47.6 de la Llei 21/2013, de 9 de desembre, d'Avaluació Ambiental, la present resolució complementària a l'informe d'impacte ambiental no serà objecte de cap recurs sense perjuí del que, si és el cas, procedisquen en via administrativa o judicial davant de l'acte si és el cas, d'autorització del projecte.  
  
València, 15 de febrer de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 22 de març de 2016.- El director general de Medi Natural i d'Avaluació Ambiental: Antoni Marzo i Pastor.